19/10/2022 | Administración LocalMunicipal
Valdoviño
Aprobación definitiva da modificación da Ordenanza fiscal reguladora do Imposto sobre Vehículos de Tracción Mecánica e publicación do texto íntegro

Aprobada inicialmente polo Concello de Valdoviño en sesión plenaria celebrada o 4 de agosto de 2022 a modificación da Ordenanza fiscal reguladora do Imposto sobre Vehículos de Tracción Mecánica, someteuse a información público o referido expediente durante trinta días hábiles, contados a partir do día seguinte da publicación no Boletín Oficial da Provincia núm.162 do 26 de agosto do 2022. Tamén foi publicado na web municipal e taboleiro anuncios desta entidade. Durante o prazo de exposición publica non se presentaron reclamacións, polo que en virtude do establecido no artigo 17.3 do TRLRFL, aprobado por Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, o acordo ante entón provisional, considerase definitivamente aprobado. Anunciase a aprobación definitiva de dita ordenanza, conforme ao establecido no artigo 17.4 do TRLRFL, aprobado por RDL 2/2004, do 5 de marzo, co seu texto íntegro para a súa entrada en vigor. Contra o presente acordo, segundo o estipulado no artigo 19 do TRLRFL poderase interpoñer recurso contencioso-administrativo ante a Sala do Contencioso-Administrativo do Tribunal Superior de Galicia, no prazo de dous meses, a contar dende o día seguinte ao da publicación deste anuncio, de conformidade co artigo 46 da Lei 29/1998, do 13 de xullo, da Xurisdicción Contencioso-Administrativa, e artigo 112.3 da Lei 39/2015, do 1 de outubro, do Procedemento Administrativo Común das Administracións Públicas. O Imposto sobre Vehículos de Tracción Mecánica é un tributo directo de carácter obrigatorio regulado nos artigos 92 a 99 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais.1.- O Imposto sobre Vehículos de Tracción Mecánica é un tributo directo que grava titularidade dos vehículos de esta natureza, aptos para circular polas vías públicas, calesquera que sexa a súa clase e categoría.2.- Se considera vehículo apto para a circulación o que fora matriculado nos rexistros públicos correspondentes e mentres no causara baixa nestes. A os efectos de este imposto tamén se considerarán aptos os vehículos provistos de permisos temporais e matrícula turística.3.- Non están suxeitos a este imposto: a) Os vehículos que tendo sido dados de baixa nos rexistros por antigüidade do seu modelo poidan ser autorizados para circular excepcionalmente con ocasión de exhibicións, certames ou carreiras limitadas aos desa natureza. b) Os remolques e semirremolques arrastrados por vehículos de tracción mecánica nos que a carga útil non sexa superior a 750 quilogramos. Son suxeitos pasivos deste imposto as persoas físicas ou xurídicas e as entidades a que se refire o artigo 35.4 da Lei 58/2003, do 17 de decembro, Xeral Tributaria, a cuxo nome conste o vehículo no permiso de circulación. Estarán exentos do IVTM os vehículos que indica o artigo 93 do texto refundido da Lei Reguladora das Facendas Locais aprobado polo Real Decreto Lexislativo 2/2004, do 5 de marzo. a) Conforme o artigo 93.1 parágrafo e) do citado Real Decreto Lexislativo 2/2004, do 5 de marzo, están exentos do IVTM os vehículos para persoas de mobilidade reducida a que se refire o apartado A do anexo II do Regulamento Xeral de Vehículos aprobado polo Real Decreto 282 2/1998, do 23 de decembro. Asimesmo, estarán exentos os vehículos matriculados a nome de minusválidos para o seu uso exclusivo. Esta exención será aplicada en tanto se manteñan ditas circunstancias, tanto aos vehículos conducidos por persoas con discapacidade como aos destinados ao seu transporte. As exencións previstas nos dous parágrafos anteriores non resultarán aplicables aos suxeitos pasivos beneficiarios destas por máis de un vehículo simultaneamente. Se considerarán persoas con minusvalía quen teñan esta condición legal en grao igual ou superior ao 33 por cento. Os interesados deberán instar a su concesión con anterioridade á data do devengo do imposto, en caso contrario a concesión terá efectos dende o período impositivo seguinte ao da solicitude que deberá acompañar ca seguinte documentación:  Documento Nacional de Identidade.  Ficha técnica do vehículo.  Permiso de circulación.  Certificado da minusvalía emitido polo órgano competente en grao igual ou superior ao 33%. Declarada a exención pola Administración municipal, se expedirá un documento que acredite a sua concesión. b) Conforme o artigo 93.1 parágrafo g) do citado Real Decreto Lexislativo 2/2004, do 5 de marzo, están exentos do IVTM os tractores, remolques, semirremolques e maquinaria provistos de Cartilla Inspección Agrícola. A estes efectos, os interesados deberán instar a su concesión con anterioridade á data do devengo do imposto, en caso contrario a concesión terá efectos dende o período impositivo seguinte ao da solicitude e achegar a seguinte documentación:  Documento Nacional de Identidade.  Ficha técnica do vehículo.  Permiso de circulación.  Cartilla de Inspección Agrícola.  Inscrición no Rexistro Oficial de Maquinaria Agrícola (ROMA). Ao abeiro do artigo 95.6 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, establécense a seguintes bonificacións: a) Gozarán dunha bonificación do 100% os vehículos históricos, tendo en consideración aqueles que cumpran os requisitos establecidos no artigo 2 do Real Decreto 1247/1995, do 14 de xullo, polo que se aproba o regulamento de vehículos históricos. Para poder gozar desta bonificación, os interesados deberán instar a sua concesión con anterioridade á data do devengo do imposto, en caso contrario a concesión terá efectos dende o período impositivo seguinte ao da solicitude e achegar a seguinte documentación:  Documento Nacional de Identidade.  Ficha técnica do vehículo.  Permiso de circulación onde se acredite que o vehículo figura matriculado como histórico. A bonificación iniciará os seus efectos no exercicio seguinte a aquel en que se formule a solicitude e estes manteranse nos sucesivos exercicios. b) Bonificación do 100% para os vehículos que teñan unha antigüidade mínima de 25 anos, contados a partir da data da súa fabricación ou, si esta non se coñecera, tomando como tal a da súa primeira matriculación ou, no seu defecto, a data na que o correspondente tipo ou variante se deixou de fabricar. Para poder gozar desta bonificación, os interesados deberán instar a sua concesión con anterioridade á data do devengo do imposto, en caso contrario a concesión terá efectos dende o período impositivo seguinte ao da solicitude e achegar a seguinte documentación:  Documento Nacional de Identidade.  Ficha técnica do vehículo.  Permiso de circulación. A bonificación iniciará os seus efectos no exercicio seguinte a aquel en que se formule a solicitude e estes manteranse nos sucesivos exercicios. c) Os vehículos de clase turismo, gozarán nos termos que se dispoñan, das seguintes bonificacións na cota do imposto durante 3 anos, en función das características dos motores, clase de combustible que consuma o vehículo e a incidencia da combustión no medio ambiente, sempre que cumpran as condicións seguintes:  Bonificación do 40% para os vehículos híbridos (motor eléctrico-galosina, eléctrico-diesel, eléctrico-gas ou gasolina-gas) que estean homologados de fábrica, incorporando dispositivos catalizadores, axeitados á súa clase e modelo, que minimicen as emisións contaminantes.  Bonificación do 40% para os vehículos de motor eléctrico e/ou emisións nulas, ou que utilicen exclusivamente como combustible biogás, gas natural, gas líquido, metano, metanol e hidróxeno. Para poder gozar desta bonificación, os interesados deberán instar a sua concesión con anterioridade á data do devengo do imposto, en caso contrario a concesión terá efectos dende o período impositivo seguinte ao da solicitude e achegar a seguinte documentación:  Documento Nacional de Identidade.  Ficha técnica do vehículo acreditativa dos requisitos.  Permiso de circulación. Si se desexa que a bonificación teña efectos no mesmo período impositivo no que se produce a matriculación, a solicitude deberá presentarse nese mesmo ano. Non procederá a concesión de ningunha das bonificacións referidas no caso de que o titular do vehículo beneficiado non estea ao corrente do pagamento deste imposto por calquera vehículo ao seu nome. Conforme o artigo 95 do Real Decreto Lexislativo 2/2004, do 5 de marzo, o Imposto sobre Vehículos de Tracción Mecánica o coeficiente de incremento das cotas do Imposto sobre Vehículos de Tracción Mecánica aplicable no Concello de Valdoviño queda fixado no 1,50. De acordo co anterior, o Imposto sobre Vehículos de Tracción Mecánica no Concello de Valdoviño será esixido con arranxo ao seguinte cadro de tarifas: 1.- O período impositivo coincide co ano natural, salvo no caso de primeira adquisición dos vehículos. Neste caso, o período impositivo comezará o día en que se produza dita adquisición ou cando estes se reformen de maneira que se altere a súa clasificación. A efectos do presente imposto, os suxeitos pasivos presentarán a oportuna documentación conforme o disposto no artigo 16.4 da Lei 39/2015, do 1 de outubro, de Procedemento Administrativo Común das Administracións Públicas no prazo de 30 días a contar dende a data de adquisición ou reforma, declaración-liquidación por este imposto según o modelo aprobado ao efecto que se acompañará ca documentación acreditativa da súa compra ou modificación, certificado das súas características técnicas e o Documento Nacional de Identidade ou Certificado de Identificación Fiscal do suxeito pasivo. Simultaneamente á presentación da declaración-liquidación a que se refire o apartado anterior, o suxeito pasivo ingresará o importe da cota do Imposto resultante da mesma. Esta autoliquidación terá a consideración de liquidación provisional en tanto que pola oficina xestora non se comprobe que a mesma foi efectuada mediante a correcta aplicación das normas reguladoras do Imposto.2.- O imposto se devengará o primeiro día do período impositivo.3.- O importe da cota do imposto será prorrateada por trimestres naturais nos supostos de primeira adquisición ou baixa definitiva do vehículo. Tamén procederá o prorrateo da cota nos mesmos términos nos supostos de baixa temporal por subtracción ou roubo de vehículo, dende o momento en que se produza dita baixa temporal no Rexistro público correspondente. As tarefas de xestión, liquidación, inspección e recadación, así como revisión dos actos ditados en vía de xestión tributaria deste imposto, serán competencia exclusiva da Excma. Deputación de A Coruña, mentres teña a delegación outorgada polo Concello de Valdoviño. A presente modificación da ordenanza fiscal entrará en vigor o mesmo dia da súa publicación no Boletín Oficial da Provincia, permanecendo en vigor ata a súa modificación ou derrogación expresa. En Valdoviño, a 23 de agosto do 2022. O Alcalde, Alberto González Fernández.